Friday, June 21, 2013
PAY-OUT TI CASH GRANT KADAGITI 4 P’s MEMBERS, NAANGAY
Cabugao, Ilocos Sur – Naangay ti pay-out wenno pannakaited dagiti gatad nga awaten dagiti benepisiario ti Pantawid Pamilyang Pilipino Program (4 P’s) nga umabot ti 534 a kameng a naggapu iti nadumaduma a barangay ti Munisipalidad ti Cabugao idi Hunio 20, 2013 iti Cabugao Cultural and Sports Complex, Brgy. Rizal, Cabugao, Ilocos Sur.
Nasapa a dimteng dagiti 4 P’s Members ket naaramid ti panagliniada a mangala iti Acknowledgment Receipt (AR) kadagiti natudingan a DSWD Personnel pambaranda beripikaren iti masterlist babaen iti ID-da a kameng sada manen makilinia iti pakabayadanda a lamisaan. Nagtinnulong dagiti Personnel ti MSWDO, DSWD ken Philpost nga imbagian ni Cabugao Postmaster Cesar Sivila.
Iti pannaki-amad ti Web In-Action idi Hunio 20, 2013, imbatad ni Mr. Gary Vicerra, Municipal Link nga adda pay maur-uray a 668 a baro a kameng ti 4 P’s ti Cabugao a mabayadan ti cash card-na ken sabali laeng ti Set 3 a a makasakup dagiti kameng a mapan mangala ti biangda a gatad idiay Land Bank of the Philippines (LBP), Vigan City.
Iti Opening Program, impeksa ni SB Member Dr. Carlito S. Pano, Committee Chair on Social Services iti panangipateg dagiti grantees iti pannakausar ti awatenda a gatad ken ikagumaananda koma nga aramiden dagiti pagrebbenganda nga ipaannurot ti DSWD kadakuada. Nakikaysa met ni SB Member Dr. Jemaima S. Tan-Yee ken ni MSWD Officer Mrs. Lydia S. Gazmen ken dagiti MSWDO Staff iti nasao nga aktibidad. Nagpaay nga Emcee/Facilitator ni SB Secretary Maxfel S. Suboc.
Dagitoy a pagsayaatan dagiti recipients a pamilia ket nailungalong babaen iti programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. a matulongan ti sapasap ken kualipikado nga agkasapulan babaen iti programa ti DSWD iti Cash Conditional Transfer nga itandudo ti Gobierno Nasional. # (Web In-Action)
Nasapa a dimteng dagiti 4 P’s Members ket naaramid ti panagliniada a mangala iti Acknowledgment Receipt (AR) kadagiti natudingan a DSWD Personnel pambaranda beripikaren iti masterlist babaen iti ID-da a kameng sada manen makilinia iti pakabayadanda a lamisaan. Nagtinnulong dagiti Personnel ti MSWDO, DSWD ken Philpost nga imbagian ni Cabugao Postmaster Cesar Sivila.
Iti pannaki-amad ti Web In-Action idi Hunio 20, 2013, imbatad ni Mr. Gary Vicerra, Municipal Link nga adda pay maur-uray a 668 a baro a kameng ti 4 P’s ti Cabugao a mabayadan ti cash card-na ken sabali laeng ti Set 3 a a makasakup dagiti kameng a mapan mangala ti biangda a gatad idiay Land Bank of the Philippines (LBP), Vigan City.
Iti Opening Program, impeksa ni SB Member Dr. Carlito S. Pano, Committee Chair on Social Services iti panangipateg dagiti grantees iti pannakausar ti awatenda a gatad ken ikagumaananda koma nga aramiden dagiti pagrebbenganda nga ipaannurot ti DSWD kadakuada. Nakikaysa met ni SB Member Dr. Jemaima S. Tan-Yee ken ni MSWD Officer Mrs. Lydia S. Gazmen ken dagiti MSWDO Staff iti nasao nga aktibidad. Nagpaay nga Emcee/Facilitator ni SB Secretary Maxfel S. Suboc.
Dagitoy a pagsayaatan dagiti recipients a pamilia ket nailungalong babaen iti programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. a matulongan ti sapasap ken kualipikado nga agkasapulan babaen iti programa ti DSWD iti Cash Conditional Transfer nga itandudo ti Gobierno Nasional. # (Web In-Action)
Posted by Bayan ng Cabugao, Ilocos Sur at 12:15 PM
Subscribe to: Post Comments (Atom)
eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn tgl_Latn eng_Latn